《满江红》
清代·陈之贤

人物英雄，更独抱、无双才气。年正壮，文章武略，尽曾留意。破胆欲凭胸内甲，清原宴启舟中誓。笑区区、燕雀不能知，青云志。

封侯貌，神人比。社下手，须荣试。况相门出将，君家常事。斗印垂金他日贵，寿杯浮玉今朝醉。看年年、南极倍明时，春明媚。

作者简介：字英孺。号菊人。明时子父患痢，中裙厕牏，手自湔涤,邑志孝第传。与兄芝芳友爱不异。著有《深柳堂诗文集》，辑《江阴诗粹》，若干卷。